Studentica: **Karla Takač**

Kolegij: **Uvodni metodološki seminar**

Ak. godina: **2024./2025.**

Studij: **Doktorski studij Politologija**

**Zadatak za 19. ožujka 2025.**

**Šifrarnik baze Manifesto Project i kritički osvrt**

U bazi podataka „Manifesto Project“ nalazi se i pozadinski koncept - konfrontacijski pristup. Kako se ističe na samim stranicama *Manifesto Projecta*, ova baza nudi uvid u različite grupe, političke strane, koje svrstava u različite stranačke obitelji. Tako se prema šifrarniku analiziraju gotovo sve europske države, zajedno sa Sjedinjenim Američkim Državama, Australija, Novi Zeland, Japan, Turska i Izrael. Navodi se kako se dodaju i države Azije, a koje se nalaze u OECD-u te države Latinske Amerike i Južnoafrička Republika. Prema tome, može se zaključiti kako je obuhvaćen veliki broj država te svi kontinenti. Međutim, nedostatak afričkih država je manjkavost.

Nadalje, stranke se dijela prema tome jesu li unutar određene međunarodne grupe, što daje informacije o stranačkoj ideologiji. Stranke se kategoriziraju i prema osnivanju. Uz to, stranke se analiziraju i prema svojemu nazivu, međutim naziv stranke može navesti na krivi put kada se radi o ideologiji. Kao četvrta kategorija, stranke se dijele i prema ideologiji koja se spominje u programu stranke.

Prema tome, pod brojem 10 nalaze se ekološke stranke, kojima je glavna točka zaštita okoliša, regionalizam ili princip supsidijarnosti te antiratna ideologija. Pod brojem 20 nalaze se socijalističke i druge lijevo orijentirane stranke, kojima su glavne točke plansko tržište i antikapitalizam, antiimperijalizam, potpora sindikatima i radničkoj klasi. Odrednice su komunističke te socijalističke ideologije te društvena jednakost. Pod brojem 30 nalaze se socijaldemokratske stranke, kojima su glavne točke država blagostanja, mješovita ekonomija, redistribucija ekonomskog rasta i reprezentativna demokracija. Pod brojem 40 nalaze se liberalne stranke, kojima su glavne točke političke i građanske slobode, slobodno tržište i neoliberalne ili neoklasične ekonomske teorije. Pod brojem 50 u šifrarniku nalaze se kršćanske demokratske stranke, s kršćanskim vrijednostima, reguliranim tržište i podrškom društvenim politikama kao glavnim točkama programa. Pod brojem 60 nalaze se konzervativne stranke, kojima se pripisuju konzervativizam i opozicija modernizmu te slobodno tržište. Pod brojem 70 nalaze se nacionalističke i radikalno desne stranke, kojima su glavne ideje prioritizacija i nacionalni interesi, kulturni konzervativizam, antiimigracijske politike, antiglobalizacijske ideje i desni populizam. Šifrarnik pod brojem 80 svrstava agrarne stranke s podrškom agrarnim i agrikulturalnim sektorom kao glavnim idejama i s podrškom reprezentacijama interesa poljoprivrednika i ruralnog stanovništva. Pod brojem 90 nalaze se etničke i regionalne stranke, kojima je fokus na određenim grupama ili posebnim teritorijalnim regijama unutar zemlje te decentralizacija odnosno federalizam.

Sve u svemu, može se reći kako su „obitelji“ stranaka vrlo dobro određene. Manjkavosti odnosno nemogućnost svrstavanja određenih stranaka u kategorije riješilo se potkategorijama: tako je pod brojem 95 u šifrarniku označena stranka posebnih problema, pod brojem 98 nalaze se izborne alijanse te pod brojem 999 ističu se ostale stranke kojima nedostaju informacije.